stanford-oval/wikipedia huggingface dataset:
מאון (ספרד)
אקלים

| אקלים במאון> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים במאון> ינואר.14.1.7.5.52 | אקלים במאון> פברואר.14.2.7.4.54 | אקלים במאון> מרץ.15.9.8.6.38 | אקלים במאון> אפריל.18.0.10.6.45 | אקלים במאון> מאי.21.6.13.9.37 | אקלים במאון> יוני.25.8.17.8.14 | אקלים במאון> יולי.28.9.20.8.3 | אקלים במאון> אוגוסט.29.2.21.5.20 | אקלים במאון> ספטמבר.26.2.18.9.61 | אקלים במאון> אוקטובר.22.7.16.1.78 | אקלים במאון> נובמבר.18.1.11.6.88 | אקלים במאון> דצמבר.15.2.9.0.61 | אקלים במאון> שנה.20.8.13.6.546 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: סוכנות המטאורולוגיה הממלכתית של ספרד
ערים תאומות

איטליה קרביה (אנ'), איטליה
הערות שוליים

↑  Mahón · Balearic Islands, Spain, Mahón · Balearic Islands, Spain (באנגלית)
↑  Jenkins, Steven. 1996. Cheese Primer. New York: Workman Publishing Company, Inc. 186-188.
↑  נחום סלושץ, אוצר הכתובות הפניקיות, דביר, 1942, עמ' 151
↑  Coordinate Distance Calculator, boulter.com
↑  Coordinate Distance Calculator, boulter.com
↑  "Valores Climatológicos Normales. Menorca / Aeropuerto". בנובמבר 2015. ארכיון מ-2021-01-19. נבדק ב-2021-06-03. {{cite web}}:  (עזרה)
| --- | --- |
בקרת זהויות :  NLI: 987007557503405171  BNE: XX452267  BnF: cb15270713x (data)  GND: 4432056-5  LCCN: n84020388  NARA: 10045119  VIAF: 140276705   WorldCat (עם VIAF): 140276705 
ערך זה הוא קצרמרבנושא ספרד ובנושא יישובים. אתם מוזמנים לתרום לוויקיפדיה ו.
יוסי שפנייר

| --- | --- |
אין תמונה חופשית
 לידה:  1955 (בן 69 בערך) 
 
יוסי שׂפּנְייר (נולד בירושלים ב-1955) הוא מרצה בכיר במכללות להכשרת מורים במסגרת החברה להגנת הטבע ומחבר פרסומים בתחום ידיעת ארץ ישראל.
שפנייר עוסק בהעמקת הידע, בהקשרים של הוראה בשדה, ככלי חינוכי בהכשרת עובדי הוראה. מחקריו מתרכזים בספר המדבר המזרחי של ארץ ישראל, בהקשרים בין היהדות לבין הטבע ודרכי לימוד מקצוע ידיעת הארץ.
מסגרות הוראה

הדריך במסגרת החברה להגנת הטבע בבית ספר שדה: "שער הגיא" במושב בית מאיר, ובהר גילה. ניהל את בית ספר שדה של החברה להגנת הטבע בעפרה. השלים לימודי התואר השני, בלימודי ארץ ישראל באוניברסיטת בר-אילן וחקר את אזור מזרח השומרון. בשנת 1999 הוענק לו תואר שלישי במחלקה ללימודי ארץ-ישראל באוניברסיטת בר-אילן על מחקרו 'המדבר המזרחי של ארץ-ישראל' .
מרכז חוג ללימודי ארץ ישראל ומלמד במכללות להכשרת מורים – 
אורות ישראל. מרכז את מכון ארץ חפץ העוסק בהפקת משאבי למידה המשלב לימודי ארץ-ישראל ומקורות יהודיים בשדה. הוראה במכללת אפרתה
ב"מכללת ליפשיץ" ומכון מופ"ת, בית ספר למחקר ופיתוח תוכניות בהכשרת עובדי חינוך והוראה במכללות. כן פועל במסגרת המרכז מידע חלמי"ש – (חקר ולימוד מקורות ישראל בשדה) וחבר במערכת כתב העת 'על אתר', ביטאון לענייני ארץ ישראל במקורות.
מבחר פרסומים

בורות ומערות ברכס הר גילה נקרות צורים 13, החברה להגנת הטבע, תל אביב, עמ' 149–157.
אחרוני יצרני הקרח בירושלים, לוברבוים א', רון צ', (עורכים), ירושלים, לקט מאמרים, החברה להגנת הטבע, תל אביב, ע' 57–61.
הר יהודה: לקט מסלולים, החברה להגנת הטבע, תל אביב, 119 ע'.
אבן מה עשו? שימושים באבן לאורך הדורות, טבע וארץ, לא / 4, ע' 32–35.
ברכת הגנבים בוואדי אל חראמיה, טבע וארץ, לא / 10, ע' 18–20.
ייצור הסיד לאמות הים בצפון מדבר יהודה, קתדרה 60, יוני 1991, ע' 188–190.
נמל התעופה עטרות – אז והיום, ארליך ז"ח, (עורך), שומרון ובנימין כרך שני, ירושלים, ע' 133–137.
חוות כבשני סיד בהר כביר, ארליך ז"ח, (עורך), שומרון ובנימין כרך שני, ירושלים, ע' 288–295.
ערכו החינוכי של הטיול, דסברג א', פישרמן ש', (עורכים), טללי אורות, ג, שנתון מכללת אורות, אלקנה, ע' 165–177.
מזרח שומרון – היבטים גאוגרפים היסטוריים, ארליך ז"ח, אשל י', (עורכים), מחקרי יהודה ושומרון, דברי הכנס הראשון, תשנ"א–1991, מכללת יהודה ושומרון, קדומים ואריאל, ע' 122–136.
מזרח השומרון בתקופה ההלניסטית הרומית והביזאנטית חיבור לשם קבלת תואר מוסמך, המחלקה ללימודי ארץ-ישראל, אוניברסיטת בר-אילן, רמת-גן.
יחסי נוודים ויושבי קבע במזרח השומרון בעבר וכיום, ארליך ז"ח, אשל י', (עורכים), מחקרי יהודה ושומרון, דברי הכנס השלישי, תשנ"ג–1993, קדומים, אריאל תשנ"ד, ע' 379–387.
ארץ בנימין במקרא – קובץ מחקרים, מעלה לבונה, תשנ"ו.
"המדבר המזרחי של ארץ ישראל – מקום מפלט בתקופות ההלניסטית והרומית, י' אשל (עורך), מחקרי יהודה ושומרון, דברי הכנס השישי, תשנ"ו קדומים – אריאל, תשנ"ז, עמ' 97–109.
ספנות, גידול יונים ומחצבים – ענפים בכלכלת המדבר המזרחי בתקופות ההלניסטית והרומית, אשל, י., (עורך), מחקרי יהודה ושומרון, דברי הכנס השביעי, תשנ"ז, קדומים – אריאל, תשנ"ח, עמ' 253–264.
סיור סביב ים המלח בעקבות המקורות, י' רוזנסון, ים קדמוני, אלקנה, תש"ס, עמ' 147–154.
המדבר המזרחי והמדבר הדרומי בעת העתיקה – קווי דמיון ושוני, י' אשל (עורך), מחקרי יהודה ושומרון, קובץ עשירי, אריאל, תשס"א, עמ' 181–194
האופי היישובי של דרום מזרח השומרון בתקופת המשנה והתלמוד, א' זלקין (עורך), מים מדליו, 13 (תשס"ב), עמ' 233–263.
היישוב היהודי הקדום בדרום בקעת הירדן, ליבנה, מ', יחזקאלי, ר', (עורכים), יד ליאיר, תל אביב, תשנ"ט, עמ' 92–98.
מלחמת גדעון במדיינים – מלחמת יושבי הקבע בנוודים, א' דסברג, ש' פישרמן (עורכים), טללי אורות, ט' (תש"ס), עמ' 89–96.
ששנא גאון

| --- | --- |
 לידה:  בבל
 פטירה:  689 ד'תמ"ט
 מדינה:  בבל, האימפריה הסאסאנית
 מקום פעילות:  סורא, בבל
 תקופת הפעילות:  הדור החמישי לסבוראים
 השתייכות:  ישיבת סורא
 
רב ששנא גאון (חתם בשם משרשיא בר תחליפא) היה ראש ישיבת סורא, בדור החמישי והאחרון של הסבוראים במאה השביעית. יש הרואים בו את ממוצע בין הסבוראים לגאונים. ויש הרואים בו חלק מתקופת מעבר בין הסבוראים לגאונים.
חייו

התמנה לראש ישיבה לאחר פטירת רב הונאי (הונא) גאון, משה גיל מתארך את כהונתו בערך לשנת 670, והרב גרשום הרפנס כותב שהחל לכהן בסביבות שנת 660.
היה הראשון מבין הגאונים שתשובות ממנו הגיעו לידינו.
לפי רבי אברהם אבן דאוד, נפטר בשנת ד'תמ"ט (689 לערך), אך כותבים מאוחרים הגיהו שנפטר בשנת ד'תכ"ט (669).
מתשובותיו

מיוחסת לו תשובה המהווה את המקור הקדום ביותר למנהג כפרות עם תרנגול, ויש החולקים על זיהוי זה.
מניחים תפילין בתשעה באב, אך לא בחול המועד.
סומא פטור מהנחת תפילין.
אם ספר תורה פתוח, אסור לבעל הקורא לומר אף מילה (אפילו בין עולה לעולה), שלא יחשבו שדבריו כתובים בתורה.
אסור לקרוא בתורה אפילו מילה אחת שלא מהכתב.
לקריאה נוספת

מרדכי מרגליות (עורך), אנציקלופדיה לחכמי התלמוד והגאונים כרך ב' עמ' 353.
יעקב גרטנר, "עיון חדש בתשובה המיוחסת לרב ששנא", בתוך: עיוני תפילה: מנהגים ותולדות, אלון שבות 2018, עמ' 323–330.
חישוב (מדעי המחשב)

חישוב במשמעותו הרחבה של מושג זה המקובלת במדעי המחשב, הוא כל תהליך של עיבוד מידע שניתן לייצוג באופן מתמטי. המשמעות המצומצמת של "חישוב" – פעולה על מספרים, הנהוגה בשפה היום-יומית, היא מקרה פרטי של "חישוב" במשמעותו הרחבה. חישוב הוא תהליך המבוסס על מודל חישובי מוגדר היטב, שניתן לממשו באמצעות אלגוריתם, פרוטוקול וכדומה.
מנקודת מבט פיזיקלית ניתן לראות את החישוב כתהליך שמתבצע במחשב לסוגיו השונים. תורת החישוביות עוסקת במודלים שונים של חישוב ובפונקציות הניתנות לחישוב במסגרתם. במודלים נכללים:
מכונת טיורינג
אוטומט מחסנית
אוטומט סופי
בניגוד להנחה נפוצה, ישנן פונקציות שאי אפשר לחשב. בעיית העצירה מהווה דוגמה לפונקציה שכזו: ניתן להוכיח כי אין תוכנית מחשב היכולה לקבל כקלט תוכנית כלשהי והקלט לאותה התוכנית, ולומר האם התוכנית תעצור.
כאשר ידוע שבעיה מסוימת ניתנת לחישוב, נחוץ אומדן למשאבים הנדרשים לפתרונה, ובפרט השוואת יעילותם של אלגוריתמים שונים לפתרון. בכך עוסק ענף מדעי המחשב הקרוי סיבוכיות חישובית. משאב המערכת העיקרי הנבחן הוא זמן הריצה, כלומר נבחן משך הזמן הנחוץ לשם ביצוע האלגוריתם. משאב נוסף הוא הזיכרון הנחוץ לשם ביצוע האלגוריתם. ניתן להביא בחשבון משאבים נוספים, כגון כמה מעבדים נחוצים לשם פתרון הבעיה בעיבוד מקבילי.
מחלקות של חישוב

חישוב מסווג לפי שלוש קטגוריות:
ספרתי לעומת אנלוגי
סדרתי לעומת מקבילי
עיבוד באצווה לעומת עיבוד אינטראקטיבי.
למעשה, חישוב ספרתי משמש פעמים רבות לסימולציה של תהליכים טבעיים, לרבות כאלה שראוי יותר להציגם באופן אנלוגי. במקרה זה יש להבדיל בין תהליך החישוב למודל שהוא מייצג.
כרמל דנגור

| --- | --- |
אין תמונה חופשית
 לידה:  21 באפריל 1997 (בת 27)
 מדינה:  ישראל
 תקופת הפעילות:  מ-2015
 מעסיק:  כאן 11
 תחום סיקור:  יהודה ושומרון
 קישורים חיצוניים
 טוויטר:  carmeldangor
 
כרמל דנגור (נולדה ב-21 באפריל 1997) היא עיתונאית ישראלית המשמשת ככתבת תאגיד השידור הישראלי ביהודה ושומרון מאז 2018.
ביוגרפיה

בוגרת תיכון אלון ברמת השרון, דנגור שירתה בצה"ל בכתב העת "במחנה", ככתבת מגזין וככתבת תחום המשפט ויהודה ושומרון.
לאחר סגירת כתב העת עברה דנגור לגלי צה"ל ושימשה בשנים 2017–2018, ככתבת השטחים של התחנה.
דנגור השתחררה ב-2018 והחלה לשמש ככתבת יהודה ושומרון של ערוץ כאן 11 ורשת ב'.
בתפקיד זה פרסמה את החשדות שהובילו לפתיחת חקירה פלילית ראשונה נגד אנשי שב"כ ביחידת מבת"ן, לאחר שהיחידה סגרה ללא חקירה למעלה מאלף תלונות. דנגור חשפה הקלטת שיחה שערכה שרת המשפטים איילת שקד עם אמו של חשוד בטרור יהודי, שנחקר בחשד ליידוי אבנים לעבר עאישה א-ראבי והריגתה. היא פרסמה לראשונה את הסדר הטיעון שנחתם עם הנאשם הקטין בפרשת רצח משפחת דוואבשה בעיירה דומא, ואת הקלטות תרגיל החקירה השנוי במחלוקת שנערך לו. דנגור פרסמה את הפגישה בין הרב חיים דרוקמן ליו"ר רע"מ מנסור עבאס, במסגרת הניסיונות להקמת ממשלה בראשות בנימין נתניהו, ובהישענות על רע"מ. היא פרסמה את מתווה הפשרה בעניין פינוי המאחז אביתר. עוד פרסמה הקלטה של מפקד פיקוד המרכז, אלוף תמיר ידעי, שבה הוא אומר כי הכח שנתון בידיו הוא "באזור של סטלין". בסדרת כתבות שערכה התפרסמו חומרי החקירה בפרשת בריחת ששת האסירים מכלא גלבוע, ובכלל זאת עדותו של זכריא זביידי ותיעוד ראשון של הבריחה עצמה ממצלמות הכלא.
דנגור יצרה מספר פרויקטים תיעודיים ששודרו בתאגיד השידור, ובהם הסדרה "גבעת הנערות" שתיעדה במשך למעלה משנה את החיים במאחז היחיד שבו מתגוררות נערות. בנוסף, דנגור הביאה את סיפורה של תושבת מאחז שגורשה ממנו, וביתה הוצת, לאחר שנודע לשכניה כי בן זוגה הוא פלסטיני. דנגור תיעדה את מעברה של שולמית לבנת, שנודעה כזמרת המחתרות, בגיל 91 למאחז מבודד בשומרון. דנגור השתתפה בתחקיר לקראת כתיבת הספר ואנקמה שכתב רועי שרון על הטרור היהודי בישראל ובשטחים ויצא ב-2023.
הערות שוליים

↑  נועה פרייס‏, בסיס פתוח: כרמל ד?נ?גו?ר תשמש ככתבת השטחים של גל"צ, באתר וואלה, 19 במרץ 2017
↑   גילי כהן, עיתון "במחנה" ייסגר: מועמדים לא מגויסים, החיילים יועברו ליחידות אחרות, באתר הארץ, 19 ביוני 2016
↑  אנשי שב"כ וקצינים בצה"ל נחקרו בחשד לעבירות בעת חיפוש באיברי המין של פלסטינית, כאן חדשות, 24 במאי 2018.
↑  ציוץ של כרמל דנגור בטוויטר, 3 בינואר 2019
↑  עסקת טיעון עם הקטין הנאשם בפרשת הרצח בדומא, כאן חדשות, 12 במאי 2019.
↑  "הייתי מודה ברצח רבין": בלעדי - כך הקימה המשטרה כלא מדומה כדי להוציא הודאה מקטין, ערוץ היוטיוב של כאן חדשות, 17 בספטמבר 2020.
↑  בלחץ נתניהו: הרב דרוקמן נפגש עם מנסור עבאס, באתר "סרוגים", 3 במאי 2021
↑  פרסום ראשון: מתווה הפשרה שמקדמים בכירים בממשלה למניעת פינוי המאחז אביתר, כאן חדשות, 27 ביוני 2021.
↑  ציוץ של כרמל דנגור בטוויטר, 2 במאי 2021
↑  בלעדי: תיעוד בריחת המחבלים מכלא גלבוע ותמלול החקירות של זביידי, כאן חדשות, 11 באוקטובר 2021; אדריכל הבריחה מהכלא: "15 שנה לא חפרתי כי מצבנו היה טוב", כאן חדשות, 12 אוקטובר 2021; פרטים חדשים על בריחת המחבלים: שניים מהאסירים הנמלטים העידו: ביקשנו מקלט מרה"מ הפלסטיני - הוא סירב, כאן חדשות, 13 באוקטובר 2021.
↑  סדרה בת שני פרקים (פרק 1, פרק 2) שודרה בשנת 2021. כתבה נוספת שודרה קודם לכן, בשנת 2020.
↑  האהבה האסורה בין מתנחלת לפלסטיני - שהובילה לשריפת ביתה, ערוץ היוטיוב של כאן חדשות, 6 במרץ 2019
↑  בגיל 91: זמרת המחתרות עוברת ממגדל פאר ברמת גן למאחז מבודד ליד שכם, ערוץ היוטיוב של כאן חדשות, 27 בדצמבר 2020
| --- | --- |
בקרת זהויות :  NLI: 987012366275805171  VIAF: 684168596712830450004   WorldCat (עם VIAF): 684168596712830450004
נבחרת בלגיה בכדורגל נשים

נבחרת בלגיה בכדורגל נשים מייצגת את בלגיה בתחרויות כדורגל נשים בינלאומיות ומנוהלת על ידי התאחדות הכדורגל הבלגית המלכותית. במשך השנים לא זכתה הנבחרת להצלחה רבה, אך החלה להראות מגמת שיפור לקראת העשור השני של המאה ה-21.
היסטוריה

משחקה הראשון של הנבחרת התקיים ב-1976, ובו היא ניצחה 1–2 את צרפת בריימס. בשנים אלו שיחקה בלגיה בעיקר מול נבחרת אירופאיות אחרות, וללא כל מסגרת רשמית כלשהי.
ב-28 בספטמבר 1982, החלה בלגיה להשתתף במשחקי המוקדמות של אליפות אירופה הראשונה שתוכננה להיערך ב-1984. היא שובצה לבית המוקדם עם גרמניה המערבית, דנמרק והולנד, אך סיימה במקום האחרון בבית ולא העפילה לטורניר הגמר. בשנים שעברו נכשלה בלגיה שוב ושוב בהעפלה לאליפות אירופה, וגם למשחקי הגביע העולמי היא לא הצליחה להעפיל מעולם.
ב-1984, לקחה הנבחרת חלק בטורניר המונדיאליטו השני שנערך באיטליה. היא סיימה את הטורניר במקום הרביעי והאחרון, לאחר שניצחה במשחק אחד, סיימה אחד בתיקו והפסידה בשניים. היה זה הטורניר הבינלאומי האחרון שבו השתתפה בלגיה, עד גביע אלגארבה ב-2016.
הדירוג הנוכחי של נבחרת בלגיה  ברשימת הדירוג של פיפ"א, הוא המקום ה-20 בעולם, נכון ל-16 באוגוסט 2024, ירידה של 2 נקודות לעומת ניקוד קודם. דירוג השיא 17 נמדד לראשונה בדצמבר 2019, והדירוג הכי נמוך 35 נמדד לראשונה בנובמבר 2010.
כל גביעי העולם

1991 עד 2023 - לא העפילה
כל אליפויות אירופה

1984 עד 2013 - לא העפילה
2017 - שלב הבתים
2022 - רבע גמר
הערות שוליים

↑  דירוג לנבחרות לאומיות נשים באתר פיפ"א
1 2  החל מיולי 2003 - אז החל דירוג פיפ"א לנבחרות נשים בכלל
| כדורגל בבלגיה בלגיה |
| --- | --- | --- |
| ניהול | התאחדות הכדורגל הבלגית המלכותית • קבוצות • אצטדיונים • תחרויות |  |
| תחרויות ליגה | ליגת הפרו • הליגה השנייה • הליגה השלישית • הליגה הרביעית • הליגות המחוזיות |  |
| תחרויות גביע | הגביע הבלגי • הסופר קאפ הבלגי |  |
| נבחרות | הנבחרת הלאומית • הנבחרת הצעירה • נבחרת הנשים |  |
| --- | --- |
בקרת זהויות :  LCCN: n2021022831  VIAF: 17161996956244430375   WorldCat (עם VIAF): 17161996956244430375
בית ת'אני

| --- | --- |

 מדינה:  קטר (מדינה) קטר
 תארים:  אמיר קטר
 מייסד:  מוחמד בן ת'אני
 ראש הבית הנוכחי:  תמים בן חמד
 תקופת השושלת:  המאה ה-19 – הווה
 אתניות:  קטרית, סעודית, ערבית
בית ת'אני (בערבית: آل ثاني, אאל ת'אני) הוא בית האמירות הקטרי, הבית מגיע במקור משבט נוודים שנקרא בַּנוּ תמים.
היסטוריה

המשפחה נוסדה בפוואירית' אך ביססה את שלטונה בדוחה. בשנת 1848 הגיעו לעיר הבירה משפחת ת'אני ובראשם מוחמד בן ת'אני. לאחר מות אביו, ת'אני, היה מוחמד למנהיג השבט. המשפחה ביססה את שלטונה באמצעות בריתות שקשרה עם המדינות השכנות, בהן ערב הסעודית, וכן עם הממלכה המאוחדת. מוחמד לא הספיק להיות אמיר קטר משום שהכירו באוטונומיה למדינה רק לאחר נתינת הסמכות לבנו.
שליטים

רשימת שליטים ואמירים:
מוחמד בן ת'אני - שליט קטר ה-1
ג'אסם בן מוחמד אאל ת'אני - אמיר קטר ה-1
מוחמד בן ג'אסם אאל ת'אני - אמיר קטר ה-2
עבדאללה בן ג'אסם אאל ת'אני - אמיר קטר ה-3
עלי בן עבדאללה אאל ת'אני - אמיר קטר ה-4
אחמד בן עלי אאל ת'אני - אמיר קטר ה-5
ח'ליפה בן חמד אאל ת'אני - אמיר קטר ה-6
חמד בן ח'ליפה אאל ת'אני - אמיר קטר ה-7
תמים בן חמד אאל ת'אני - אמיר קטר ה-8
משוואת רציפות

משוואת רציפוּת (או משוואת רצף) היא משוואה דיפרנציאלית המתארת מעבר פיזי במרחב של גודל פשיט (גודל אקסטנטיבי) כלשהו. משוואת רציפות היא כלי פשוט ועוצמתי, במיוחד כשהיא מיושמת על כמות נשמרת (כלומר שקיים עבורה חוק שימור), אבל ניתן להכליל אותה עבור כל גודל פשיט, גם אם אינו נשמר. מאחר שמסה, אנרגיה, תנע, מטען חשמלי וכן גדלים טבעיים נוספים נשמרים, ניתן לתאר מגוון של תופעות פיזיקליות באמצעות משוואות רציפות.
משוואת רציפות היא צורה מקומית וחזקה יותר של חוק שימור. לדוגמה, גרסה חלשה של חוק שימור האנרגיה קובעת שלא ניתן ליצור או להשמיד אנרגיה. כלומר, כמות האנרגיה הכוללת ביקום היא קבועה. אמירה זו אינה שוללת את האפשרות שאנרגיה יכולה להיעלם מנקודה אחת ובו זמנית להופיע בנקודה אחרת. אמירה חזקה יותר היא שאנרגיה נשמרת גם באופן מקומי: אנרגיה לא יכולה להיווצר או להיעלם, וגם לא יכולה "להתעתק" ממקום אחד למשנהו – היא יכולה לנוע רק בזרימה רציפה. משוואת רציפות היא הדרך המתמטית לבטא אמירה כזו. לדוגמה, משוואת הרציפות עבור מטען חשמלי קובעת שכמות המטען החשמלי בכל נפח כלשהו יכולה להשתנות רק בהתאם לכמות הזרם החשמלי שזורם לתוך נפח זה או החוצה ממנו דרך המעטפת שלו.
באופן כללי יותר, משוואת רציפות יכולה לכלול איברי מקורות ואיברי מִבלעים (מקורות שליליים), המאפשרים לתאר כמויות שלעיתים קרובות נשמרות אך לא תמיד, כמו צפיפות של מין מולקולרי (Molecular species), אותו ניתן ליצור או להשמיד על ידי תגובות כימיות. דוגמה יומיומית: יש משוואת רציפות למספר האנשים החיים בעולם; יש להם "מקורות" שמהם אנשים נולדים, ו"מִבלעים" המייצגים מוות של אנשים.
לכל משוואת רציפות יש צורה אינטגרלית (המבטאת את הרציפות במונחים של שטף), החלה על כל אזור סופי, וצורה דיפרנציאלית (המבטאת את הרציפות במונחים של אופרטור הדיברגנץ) החלה על נקודה מסוימת.
משוואות רציפות עומדות בבסיס משוואות הולכה ספציפיות יותר כמו משוואת הסעה-דיפוזיה (Convection–diffusion equation), משוואת ההולכה של בולצמן ומשוואות נאוויה-סטוקס.
ניתן להמחיש זרימות הנשלטות על ידי משוואות רציפות באמצעות דיאגרמת סאנקי (Sankey diagram).
המשוואה הכללית > הגדרת צפיפות שטף

משוואת רציפות שימושית כאשר ניתן להגדיר צפיפות שטף. כדי להגדיר צפיפות שטף, חייבת להיות כמות  q שיכולה לזרום או לנוע ממקום למקום, כגון מסה, אנרגיה, מטען חשמלי, תנע, מספר מולקולות וכדומה. נניח ש־ \rho  היא הצפיפות הנפחית של כמות זו, כלומר כמות  q ליחידת נפח.
צפיפות שטף, המסומנת ב־ {\vec {J}}, היא שדה וקטורי שגודלו הוא הכמות  q הזורמת ביחידת זמן דרך יחידת שטח, וכיוונו הוא כיוון זרימת הכמות.
הדרך שבה כמות זו זורמת מתוארת על ידי צפיפות השטף שלה. להלן כמה דוגמאות ומאפיינים של צפיפות שטף:
לדוגמה, במשוואת רציפות המסה עבור מים זורמים, אם זורם 1 גרם מים בשנייה בצינור בעל שטח חתך של 1 סמ"ר, אז צפיפות שטף המסה הממוצעת  {\vec {J}} בצינור הוא 1  g/(s\cdot cm^{2}), והכיוון שלה הוא לאורך הצינור בכיוון זרימת המים. מחוץ לצינור אין מים ולכן צפיפות השטף היא אפס.
אם יש וקטור מהירות  {\vec {u}} שמתאר זרימה (במילים אחרות, כל הכמות  q בנקודה  x נעה במהירות  u(x)), אז צפיפות השטף שווה בהגדרתה לצפיפות הנפחית כפול וקטור המהירות:  {\vec {J}}=\rho {\vec {u}}. במשוואת רציפות המסה עבור מים זורמים, לדוגמה, אם  {\vec {u}} היא מהירות המים בכל נקודה, ו- \rho  היא צפיפות המים בכל נקודה, אז  {\vec {J}} יהיה שטף המסה.
צפיפות שטף המטען החשמלי נקראת צפיפות זרם.
עבור משטח  S, האינטגרל המשטחי על צפיפות השטף דרך  S הוא הכמות  q שעוברת דרך המשטח  S ליחידת זמן:
המשוואה הכללית > צורה אינטגרלית

הצורה האינטגרלית של משוואת הרציפות קובעת כי:
הכמות  q באזור כלשהו גדלה כאשר כמות נוספת זורמת פנימה דרך מעטפת האזור, ופוחתת כאשר היא זורמת החוצה;
הכמות  q באזור גדלה כאשר נוצרת כמות חדשה בתוך האזור, ופוחתת כאשר כמות מושמדת;
מלבד שתי האפשרויות הללו, אין דרך אחרת בה הכמות  q באזור יכולה להשתנות.
מבחינה מתמטית, הצורה האינטגרלית של משוואת הרציפות המבטאת את קצב העלייה של  q בתוך נפח  V היא:
כאשר:
S הוא משטח סגור כשלהו, המקיף את הנפח  V
∯




S




{\textstyle \oiint _{S}}

 מציין אינטגרל משטחי על אותו משטח סגור
q הוא הכמות הכוללת של הכמות בנפח  V
{\vec {J}} הוא צפיפות השטף של  q
t הוא הזמן
\Sigma  הוא קצב ההיווצרות של  q בתוך הנפח  V. כאשר נוצר  q, נאמר שיש מקור של  q, המגדיל את  \Sigma . כאשר  q מושמד, נאמר שיש מִבלע של  q, המקטין את  \Sigma . אם  \Sigma =0, נאמר שהכמות משמרת.
לדוגמה,  V יכול להיות בניין ו- q יכול להיות מספר האנשים בבניין כלשהו. המשטח  S מורכב מקירות, דלתות, גג ויסוד הבניין. משוואת הרציפות קובעת שמספר האנשים בבניין גדל כאשר אנשים נכנסים לבניין (יש שטף פנימה דרך המשטח), קטֵן כאשר אנשים יוצאים מהבניין (יש שטף החוצה דרך המשטח), גדל כאשר נולד מישהו בבניין (מקור –  \Sigma >0), וקטן כאשר מישהו בבניין מת (מִבלע –  \Sigma <0).
המשוואה הכללית > צורה דיפרנציאלית

לפי משפט הדיברגנץ (משפט גאוס), ניתן לכתוב משוואת רציפות כללית גם בצורה דיפרנציאלית:
כאשר:
\nabla \cdot  הוא אופרטור הדיברגנץ
\rho  הוא הכמות  q ליחידת נפח – צפיפות נפחית
{\vec {J}} היא צפיפות השטף של  q
t הוא הזמן
\sigma  הוא ההיווצרות של  q ליחידת נפח ליחידת זמן. איברים שיוצרים  q (כלומר,  \sigma >0) או משמידים  q (כלומר,  \sigma <0) מכונים "מקור" ו"מבלע" בהתאמה.
ניתן להשתמש במשוואה כללית זו כדי לקבל כל משוואת רציפות, החל ממשוואה פשוטה כמו משוואת רציפות הנפח וכלה במשוואות מסובכות כמו משוואות נאוויה-סטוקס. משוואה זו מכלילה גם את משוואת ההסעה (Advection). למשוואות אחרות בפיזיקה, כמו חוק השדה החשמלי של גאוס וחוק הכבידה של גאוס (אנ'), יש צורה מתמטית דומה למשוואת הרציפות, אך בדרך כלל לא מתייחסים אליהן כמשוואת רציפות, מכיוון ש- {\vec {J}} באותם מקרים אינו מייצג זרימה של גודל פיזיקלי ממשי, אלא שדות.
במקרה בו  q היא כמות שקיים עבורה חוק שימור, כלומר שלא ניתן ליצור או להשמיד אותה (כגון אנרגיה), אז  \sigma =0 והמשוואה תהיה מהצורה:
דוגמאות > אלקטרומגנטיות

באלקטרומגנטיות, משוואת הרציפות עבור המטען היא חוק אמפירי המבטא שימור מטען (מקומי). מבחינה מתמטית משוואה זו נובעת ישירות ממשוואות מקסוול, אם כי שימור המטען הוא יסודי יותר ממשוואות מקסוול. משוואת הרציפות קובעת שדיברגנץ צפיפות הזרם  {\vec {J}} שווה לקצב השינוי השלילי של צפיפות המטען  \rho :
ניתן לכתוב את המשוואה גם כך:
כאשר  j^{u}=\left(c\rho ,{\vec {j}}\right) הוא 4-וקטור צפיפות הזרם והמטענים החשמליים
זרם הוא תנועה של מטענים. משוואת הרציפות אומרת שאם מטען יוצא מתוך נפח דיפרנציאלי (כלומר, הדיברגנץ של צפיפות הזרם חיובי) אזי כמות המטען בתוך הנפח הזה יורדת, כך שקצב השינוי בצפיפות המטען הוא שלילי. לכן, משוואת הרציפות מסתכמת בשימור מטען.
אם קיימים מונופולים מגנטיים, תהיה משוואת רציפות גם עבור זרמי מונופולים מגנטיים.
חוק אמפר בצורתו המקורית,  {\vec {\nabla }}\times {\vec {B}}=\mu _{0}{\vec {J}}, לא מקיים את משוואת הרציפות הזאת. לפי החוק, צפיפות הזרם פורפורציונית לרוטור השדה המגנטי, ולכן מתמטית הדיברגנץ של צפיפות הזרם חייב להתאפס תמיד, דבר שסותר את משוואת הרציפות כאשר צפיפות הזרם משתנה בזמן. זו אחת מהבעיות בחוק המצריכות את תיקון מקסוול והגדרת זרם העתקה על מנת שהמשוואה תתקיים.
דוגמאות > מכניקת הזורמים

במכניקת הזורמים, משוואת הרצף קובעת כי, בתהליך יציב, קצב הכניסה של המסה למערכת שווה לקצב היציאה של המסה מן המערכת.
המשוואה בהצגה דיפרנציאלית נראית כך:
{\partial \rho  \over \partial t}+\nabla \cdot (\rho \mathbf {u} )=0
כאשר:
\ \rho  – צפיפות הזורם
\ \mathbf {u}  – וקטור מהירות הזורם
\ t – הזמן
\operatorname {div} =\nabla \cdot  – אופרטור הדיברגנץ ( \nabla  – נבלה, האופרטור הדיפרנציאלי של המרחב).
במערכות בהן הצפיפות קבועה (נוזל שאינו דחיס), מהירות הזרם נשארת קבועה לאורך כל הזורם:
\nabla \cdot \mathbf {u} =0
משוואה זו נכונה, מכיוון שכאשר הצפיפות והנפח קבועים, המהירות אינה יכולה להיות שונה בחלקים שונים של הזרימה, אחרת אחד מהשניים יהיו חייבים להשתנות עם הזמן.
ראו גם

חוק שימור
צפיפות זרם
הערות שוליים

↑  מִבְלָע במילון ביולוגיה כללית (תשס"ט), 2009, באתר האקדמיה ללשון העברית
בצורה האינטגרלית של משוואת הרציפות, S יכול להיות כל משטח סגור שסוגר במלואו נפח V כלשהו, כמו כל אחד מהמשטחים משמאל. S לא יכול להיות משטח עם שפה, כמו המשטחים בצד ימין
דור הסתלבט

דור הסתלבט הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-14 ביוני 2017, כסינגל הרביעי והאחרון מתוך האלבום הרביעי של גושן, שלושים, על ידי חברת התקליטים טדי הפקות.
רקע וכתיבה

השיר נכתב והולחן על ידי נתן גושן והופק על ידי גלעד שמואלי, בדומה לשאר שירי האלבום. השיר הוא בסגנון הפופ.
בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל למיליון השמעות.
וידאו קליפ

טרם פורסם הווידאו קליפ המלא לשיר, העלה גושן לערוץ היוטיוב שלו את האודיו הרשמי של השיר. האודיו מציג בתוכו את עטיפת הסינגל.
נכון לפברואר 2020, מונה הצפיות של הקליפ עומד על כ-1.5 מיליון.
מיקומי שיא

|   ‏‏‏  מצעדים שבועיים (2017)> מדינה |   ‏‏‏  מצעדים שבועיים (2017)> מצעד |   ‏‏‏  מצעדים שבועיים (2017)> מיקום שיא |   ‏‏‏  מצעדים שבועיים (2017)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הרשמי של גלגלצ | 4 |  |
|   ‏‏‏  מצעדים שנתיים (2017)> מדינה |   ‏‏‏  מצעדים שנתיים (2017)> מצעד |   ‏‏‏  מצעדים שנתיים (2017)> מיקום שיא |   ‏‏‏  מצעדים שנתיים (2017)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 34 |  |
הערות שוליים

↑  Dor Ha'stalbet, נבדק ב-2020-02-18
1 2  Nathan Goshen נתן גושן - דור הסתלבט, באתר YouTube
| נתן גושן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נתן גושן • בין כל הרעשים • דברי איתי יותר • שלושים • באתי לחלום |  |
| אלבומי פסקול | סיפור אחר |  |
| פילמוגרפיה | סיפור אחר |  |
| ערכים קשורים | יוניסל • NMC • טדי יזמות והפקות |  |
| נתן גושן - סינגלים |
| --- | --- | --- |
| נתן גושן | "כל מה שיש לי" • "איפה את" • "גבולות הגיון" • "יודע" • "פנים אחרות" |  |
| בין כל הרעשים | "עוד" • "מה אם נתנשק" • "רץ לשום מקום" • "למרות הכל" |  |
| דברי איתי יותר | "סערה" • "דברי איתי יותר" • "Thinking About It (Let It Go)" |  |
| שלושים | "זה שלנו" • "חיכיתי" • "26" • "דור הסתלבט" |  |
| סיפור אחר | "סיפור אחר" |  |
| באתי לחלום | "באתי לחלום" • "מתגעגעת" • "חזרי אלי" • "נחכה לך" • "הכל פה יגמר" • "היום יהיה שמח" • "סופר נשימות" |  |
| סינגלים נוספים | "כחומר ביד היוצר" • "Home" • "חיים מאושרים" • "אשרי יושבי ביתך" • "שני ילדים בעולם" |  |
| השתתפות בסינגלים | "הייתי כאן" • "מתחילים מחדש" |  |